ai4bharat/Pralekha huggingface dataset:
ক্ষুদ্র, অতিক্ষুদ্রওমাঝারিশিল্পমন্ত্রক
কেন্দ্রীয় অতি ক্ষুদ্র, ক্ষুদ্র ও মাঝারি শিল্প উদ্যোগ  মন্ত্রক কৃষি বিষয়ক একটি নীতি প্রণয়ণ করছে : নীতিন গডকরি
নতুন দিল্লি, ৪মে,২০২০
কেন্দ্রীয় অতি ক্ষুদ্র,ক্ষুদ্র ও মাঝারি শিল্প উদ্যোগএবং সড়ক পরিবহন ও মহাসড়ক মন্ত্রী শ্রী নীতিন গডকরি আজ জানিয়েছেন যে, মন্ত্রক কৃষি বিষয়ক একটি এমএসএমই নীতি নিয়ে আসার জন্য কাজ করে চলেছে। এতে স্থানীয় কাঁচামাল ব্যবহার করে পণ্য উৎপাদন করার জন্য গ্রামীণ, উপজাতি, কৃষি ও বন অঞ্চলে শিল্প উদ্যোগের উন্নয়নে নতুন দিশা খুঁজে পাওয়া যাবে।
এসএমই চেম্বার অফ ইন্ডিয়া, এসএমই এক্সপোর্ট প্রমোশন কাউন্সিলের প্রতিনিধিদের সঙ্গে ভিডিও কনফারেন্সিংয়ের মাধ্যমে বৈঠকে 'এমএসএমই ক্ষেত্রে কোভিড-১৯এর প্রভাব' বিষয়ে আলোচনায় এ কথা জানান কেন্দ্রীয় মন্ত্রী।
শ্রী গডকরি এই শিল্পের তাগিদে কোভিড-১৯ এর বিস্তার রোধে প্রয়োজনীয় প্রতিরোধমূলক ব্যবস্থা গ্রহণ করার জন্য শিল্প সংস্থা গুলিকে এগিয়ে আসার আহ্বান জানান।তিনি পিপিই  ব্যবহারের উপর জোর দেন এবং ব্যবসায়িক কার্যক্রম চলাকালীন সামাজিক দূরত্বের নিয়মগুলি বজায় রাখার পরামর্শ দেন।
কেন্দ্রীয় মন্ত্রী বলেন যে, রপ্তানি ক্ষেত্রের ক্ষমতা বৃদ্ধির পাশাপাশি, বিদেশী থেকে আমদানি কমিয়ে দেশীয় উৎপাদনের উপরও জোর দেওয়া দরকার। তিনি আরও বলেন, উদ্ভাবন,শিল্পোদ্যোগ, বিজ্ঞান ও প্রযুক্তি, গবেষণা ক্ষেত্রে দক্ষতা বৃদ্ধির দিকে নজর দেওয়া উচিত।
মন্ত্রী স্মরণ করিয়ে দেন, জাপান সরকার তার শিল্প সংস্থাগুলিকে চীন থেকে বিনিয়োগ সরিয়ে নিয়ে এসে অন্য কোথাও বিনিয়োগ করার জন্য বিশেষ প্যাকেজের কথা ঘোষণা করেছে। ভারতের এই সুযোগ কাজে লাগানো উচিত বলে জানান তিনি।
তিনি আরও উল্লেখ করেন, গ্রীন এক্সপ্রেস হাইওয়ের কাজ ইতিমধ্যে শুরু হয়ে গেছে, এবং শিল্প ক্লাস্টার, অত্যাধুনিক প্রযুক্তিতে সজ্জিত লজিস্টিক পার্কগুলিতে শিল্প ক্ষেত্রে বিনিয়োগ করার সুযোগ তৈরি হয়েছে ।
শ্রী গডকারি আমদানিকৃত পণ্যের পরিবর্তে ভারতীয় আয়ুর্বেদিক পণ্য ব্যবহারে পরামর্শ দেন। মন্ত্রী আরও জানান, এমএসএমই মন্ত্রক আয়ুষ মন্ত্রকের সাথে একটি সমঝোতাপত্র স্বাক্ষর করেছে। এমএসএমই মন্ত্রকের বিভিন্ন প্রকল্পের মাধ্যমে আয়ুষ ক্ষেত্রের উন্নতি সাধনে একাধিক উদ্যোগ নেওয়া হয়েছে।
বৈঠকে, প্রতিনিধিরা কোভিড -১৯ মহামারীর জেরে এমএসএমই ক্ষেত্রে যে প্রভাব পড়েছে তা নিয়ে উদ্বেগ প্রকাশ করেন এবং এই ক্ষেত্রকে সচল রাখার জন্য সরকারের কাছে সহায়তা চান। লকডাউন চলাকালীন এমএসএমই ক্ষেত্রে যুক্ত শ্রমিকদের বেতন প্রদান, এমএসএমই ক্ষেত্রের জন্য হেল্পলাইন নম্বর চালু করা, আর্থিক সহায়তা প্রদান সহ বিভিন্ন বিষয়ে সরকার কি পদক্ষেপ গ্রহণ করেছে তা মন্ত্রীর কাছে জানতে চান প্রতিনিধিরা।
শ্রী গডকরি প্রতিনিধিদের প্রশ্নের জবাব দেন এবং সরকারের পক্ষ থেকে সম্ভাব্য সকল সহায়তা প্রদানের আশ্বাস দেন। তিনি জানান যে, বিষয়টি সংশ্লিষ্ট বিভাগগুলির কাছে তুলে ধরবেন। শ্রী গডকরি উল্লেখ করেন যে, সমস্ত পক্ষকেই এই সঙ্কট কাটিয়ে উঠতে অবশ্যই সুসংহত দৃষ্টিভঙ্গি গ্রহণ করতে হবে এবং এই সঙ্কট কাটিয়ে উঠতে এ সময়ে শিল্প সংস্থাগুলিকে ইতিবাচক মনোভাব পোষণের আহ্বান জানান।
(CG/SS
স্বাস্থ্যওপরিবারকল্যাণমন্ত্রক
করোনা ভাইরাসের মত ঘাতক চ্যালেঞ্জের মোকাবিলায় ভারত পর্যাপ্ত শক্তি ও সম্পদ অর্জন করেছে
নয়াদিল্লি, ২৩ এপ্রিল, ২০২০
কোভিড-১৯ সংক্রমণের প্রেক্ষিতে উদ্ভূত চ্যালেঞ্জ মোকাবিলায় ভারত সক্রিয় ও সুপরিকল্পিত উদ্যোগ গ্রহণ করেছে। কোভিড-১৯ সংক্রমণ মোকাবিলায় গৃহীত ব্যবস্থা নিয়ে বিশ্ব স্বাস্থ্য সংস্থা -র সদস্য দেশগুলির স্বাস্থ্য মন্ত্রীদের সঙ্গে এক ভার্চ্যুয়াল আলোচনাসভায় অংশ নিয়ে কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন একথা বলেন।
সভার শুরুতে ডঃ হর্ষ বর্ধন বলেন, কোভিড-১৯ সংক্রান্ত বর্তমান পরিস্থিতি সারা বিশ্বেই যথেষ্ট উদ্বেগজনক। এই প্রেক্ষিতে আক্রান্ত ও মৃতের সংখ্যা কমাতে বিশেষ ব্যবস্থা নেওয়া প্রয়োজন। বিশ্ব স্বাস্থ্য সংস্থার আধিকারিকদের প্রশংসা করে ডঃ হর্ষ বর্ধন বলেন, অত্যন্ত সঙ্কটজনক সময়ে এই বৈঠক অনুষ্ঠিত হচ্ছে এবং কোভিড-১৯ মহামারী চিরতরে দূর করতে সকলের একজোট হয়ে কাজ করা প্রয়োজন।
ডঃ হর্ষ বর্ধন আরও বলেন, কোভিড-১৯ মোকাবিলায় ভারত অনেক আগে থেকেই সক্রিয় উদ্যোগ নিয়েছে এবং অন্যান্য দেশের তুলনায় কার্যকর পদক্ষেপ গ্রহণ করেছে। সরকারের গৃহীত পদক্ষেপগুলির কথা উল্লেখ করে ডঃ হর্ষ বর্ধন বলেন, সরকারি সংস্থাগুলির সম্ভাব্য আক্রান্ত ব্যক্তি বা রোগের বাহকদের খুঁজে বের করতে নিরন্তর কাজ করে চলেছে। কোভিড-১৯ পরিস্থিতির ফলে উদ্ভূত সঙ্কট সম্পর্কে ডঃ হর্ষ বর্ধন বলেন, দেশে কোভিড-১৯ মোকাবিলার গোড়ার দিকে পরীক্ষাগারের সংখ্যা ছিল একটি। এখন পুণের ন্যাশনাল ইন্সটিটিউট অফ ভাইরোলজি-র পাশাপাশি সরকারি ল্যাবের সংখ্যা বেড়ে দাঁড়িয়েছে ২৩০টি। এছাড়াও, বেসরকারি ল্যাবের সংখ্যা ৭৭। শীঘ্রই এই ধরনের ল্যাবের সংখ্যা বাড়িয়ে ৩০০ করা হবে। এমনকি, আগামী ৩১শে মে’র মধ্যে নমুনা পরীক্ষার হার দৈনিক হাজার থেকে বাড়িয়ে ১ লক্ষ করার পরিকল্পনা রয়েছে।
কোভিড-১৯ চিকিৎসা প্রসঙ্গে ডঃ হর্ষ বর্ধন জানান, দেশে পৃথকভাবে ২ হাজার ৩৩টি চিকিৎসা পরিষেবা ব্যবস্থা গড়ে তোলা হয়েছে, যেখানে ১ লক্ষ ৯০ হাজারেরও বেশি আইসোলেশন বেড, ২৪ হাজারেরও বেশি আইসিইউ বেড এবং ১২ হাজারেরও বেশি ভেন্টিলেটর রয়েছে। গত তিন মাসে এই বিশাল কর্মযজ্ঞ সম্পূর্ণ হয়েছে বলেও তিনি জানান।
সরকারের পক্ষ থেকে কোভিড-১৯ সম্পর্কে সচেতন করার জন্য আরোগ্য সেতু নামে যে মোবাইল অ্যাপ চালু করা হয়েছে, ৭ কোটি ২০ লক্ষেরও বেশি মানুষ এই অ্যাপ ডাউনলোড করেছেন।
ভাষণের শেষে ডঃ হর্ষ বর্ধন প্রধানমন্ত্রী শ্রী নরেন্দ্র মোদীর সুদক্ষ নেতৃত্বের প্রশংসা করে বলেন, তিনি যথাসময়ে বিশেষজ্ঞদের প্রস্তাব ও পরামর্শ সাগ্রহে গ্রহণ করে কার্যকর করার চেষ্টা করেছেন। এর ফলশ্রুতি-স্বরূপ, ভারত অত্যন্ত দক্ষতার সঙ্গে কোভিড-১৯ পরিস্থিতির মোকাবিলা করছে। লকডাউনকে সফল করে তোলার জন্য ডঃ হর্ষ বর্ধন সাধারণ মানুষের সমর্থনের প্রশংসা করেন।
(CG/BD/SB
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ: গুজব বনাম প্রকৃত তথ্য
জুলাই মাসে করোনা প্রতিষেধক টিকার ডোজ সরবরাহ নিয়ে রাজ্য ও কেন্দ্রশাসিত অঞ্চল গুলিকে যথাযথভাবে জানানো হয়েছে
জুলাই মাসে রাজ্য ও কেন্দ্রশাসিত অঞ্চল গুলি ১২ কোটিরও বেশি টিকার ডোজ গ্রহণ করেছে
নতুন দিল্লি, ০৭ জুলাই, ২০২১
সম্প্রতি কয়েকটি সংবাদ মাধ্যমে প্রকাশিত হয়েছে, অভিযোগ উঠেছে যে, গত সপ্তাহে তার আগের সপ্তাহের তুলনায় ৩২ শতাংশ কম টিকার ডোজ রাজ্য ও কেন্দ্রশাসিত অঞ্চল গুলিতে সরবরাহ করা হয়েছে।
তবে, প্রকৃত তথ্য হচ্ছে যে, রাজ্য ও কেন্দ্রশাসিত অঞ্চল এবং বেসরকারি হাসপাতালে সরবরাহ করা সহ জুলাই মাসে টিকার কত ডোজ পাওয়া যাবে তা আগে থেকেই জানানো হয়েছে। কি পরিমাণ ডোজ পাওয়া যাবে তার ওপর নির্ভর করে রাজ্য ও কেন্দ্রশাসিত অঞ্চল গুলিকে টিকাকরণের পরিকল্পনা তৈরির পরামর্শ দেওয়া হয়েছে।
কেন্দ্রীয় স্বাস্থ্য ও পরিবার কল্যাণ মন্ত্রক টিকা নির্মাতাদের সাথে আলোচনার ভিত্তিতে সমস্ত রাজ্য ও কেন্দ্রশাসিত অঞ্চলকে জানিয়েছিল যে, জুলাই মাসে করোনা প্রতিষেধক টিকার ১২ কোটিরও বেশি ডোজ সরবরাহ করা হবে। আজ সকাল পর্যন্ত ২.৯৯ কোটি ডোজ সরবরাহ করা হয়েছে। টিকার ডোজ সরবরাহ করার আগে রাজ্য ও কেন্দ্রশাসিত অঞ্চল গুলিকে সম্পূর্ণরূপে অবহিত করা হচ্ছে।
তদুপরি, সমস্ত রাজ্যকে অনুরোধ করা হয়েছে যে, টিকার চাহিদামত তা ভাগ করে নিতে হবে।
CG/SB
(Visitor Counter : 147
পেট্রোলিয়ামওপ্রাকৃতিকগ্যাসমন্ত্রক
জুন মাসের উৎপাদন প্রতিবেদন
নয়াদিল্লি, ২৩ জুলাই, ২০২০
অশোধিত তেল উৎপাদন : ২০২০-র জুন মাসে অশোধিত তেলের উৎপাদন ধার্য লক্ষ্যমাত্রার তুলনায় ৪.১৯ শতাংশ কমে দাঁড়িয়েছে ২৫২৬.৯৭ টিএমটি। এমনকি, জুন মাসের এই উৎপাদন গত বছরের ঐ একই মাসের তুলনায় ৫.৯৯ শতাংশ কম। চলতি বছরের এপ্রিল-জুন পর্যন্ত সময়ে ক্রমপুঞ্জিত অশোধিত তেলের উৎপাদন পরিমাণ ধার্য লক্ষ্যমাত্রার তুলনায় ৩.০৪ শতাংশ কমে দাঁড়িয়েছে ৭৬৭৫.১৯ টিএমটি।
কোভিড-১৯ লকডাউনের দরুণ পশ্চিমাঞ্চলীয় উপকূল এলাকার তৈল খনিগুলি থেকে তেল উৎপাদন বন্ধ হয়ে যাওয়ার দরুণ উৎপাদন হার কমেছে।
অয়েল ইন্ডিয়া লিমিটেডের অশোধিত তেলের উৎপাদন গত জুন মাসে মাসিক ধার্য লক্ষ্যমাত্রার তুলনায় ৪.৪৬ শতাংশ কমে দাঁড়িয়েছে ২৪১.৭০ টিএমটি। একইভাবে, বেসরকারি/যৌথ উদ্যোগে গঠিত সংস্থাগুলির অশোধিত তেলের উৎপাদন গত জুন মাসে ধার্য মাসিক লক্ষ্যমাত্রার তুলনায় ৬.১৯ শতাংশ কমে দাঁড়িয়েছে ৬১৭.৭৬ টিএমটি।
প্রকৃতিক গ্যাসের উৎপাদন গত জুন মাসে মাসিক ধার্য লক্ষ্যমাত্রার তুলনায় ১১.১৫ শতাংশ কমে দাঁড়িয়েছে ২৩২৩.৮২ এমএমএসসিএম। গত এপ্রিল থেকে জুন পর্যন্ত সময়ে প্রাকৃতিক গ্যাসের ক্রমপুঞ্জিত উৎপাদন ধার্য লক্ষ্যমাত্রার তুলনায় ১১.১২ শতাংশ কমে দাঁড়িয়েছে ৬৭৮৫.১৪ এমএমএসসিএম।
অয়েল ইন্ডিয়া লিমিটেডের প্রাকৃতিক গ্যাসের উৎপাদন গত জুন মাসে মাসিক ধার্য লক্ষ্যমাত্রার তুলনায় ১৫.৪৮ শতাংশ কমে দাঁড়িয়েছে ২১৯.২৪ এমএমএসসিএম। এমনকি, এই উৎপাদন গত বছরের জুন মাসের তুলনায় ২.৩৫ শতাংশ কম। গত এপ্রিল-জুন পর্যন্ত সময়ে ক্রমপুঞ্জিত প্রাকৃতিক গ্যাসের উৎপাদন ধার্য লক্ষ্যমাত্রার তুলনায় ১১.৫৮ শতাংশ কমে হয়েছে ৬৪৯.৫২ এমএমএসসিএম।
একইভাবে, বেসরকারি সংস্থা ও যৌথ উদ্যোগে গঠিত সংস্থাগুলির প্রাকৃতিক গ্যাসের উৎপাদন গত জুন মাসে ধার্য লক্ষ্যমাত্রার তুলনায় ১১.৫৮ শতাংশ কমে দাঁড়িয়েছে ২৮৫.৬১ এমএমএসসিএম। গত এপ্রিল থেকে জুন পর্যন্ত সময়ে ক্রমপুঞ্জিত প্রাকৃতিক গ্যাসের উৎপাদন ধার্য লক্ষ্যমাত্রার তুলনায় ৬.৯০ শতাংশ কমে দাঁড়িয়েছে ৭৮৫.০৩ এমএমএসসিএম। এছাড়াও, অশোধিত তেল প্রক্রিয়াকরণের হার জুন মাসে ধার্য লক্ষ্যমাত্রার তুলনায় ১৫.৯০ শতাংশ কমে হয়েছে ১৭৫৩৭.০৯ টিএমটি। একইভাবে, গত এপ্রিল-জুন পর্যন্ত সময়ে অশোধিত তেলের ক্রমপুঞ্জিত প্রক্রিয়াকরণের পরিমাণ ধার্য লক্ষ্যমাত্রার তুলনায় ২০.২২ শতাংশ কমে হয়েছে ৪৮৬২৯.৪০ টিএমটি।
(CG/BD/SB
স্বাস্থ্যওপরিবারকল্যাণমন্ত্রক
কোভিড-১৯এর বিষয়ে সর্বশেষ তথ্য
নতুনদিল্লী, ৭ই জুন, ২০২১
ভারতে দৈনিক নতুন সংক্রমিতের সংখ্যা ১ লক্ষ ; ৬১ দিনের মধ্যে সর্বনিম্ন ।
ভারতে সক্রিয় সংক্রমিতের পরিমাণ নিম্নমুখী । এই সংখ্যা আরো কমে হয়েছে ১৪,০১,৬০৯ ।
গত চব্বিশ ঘন্টায় সক্রিয় সংক্রমিতের পরিমাণ কমেছে ৭৬,১৯০।
সারা দেশে এ পর্যন্ত মোট সুস্থ হয়েছেন ২ কোটি ৭১ লক্ষ৫৯হাজার ১শো৮০।
গত চব্বিশ ঘন্টায় আরোগ্য লাভ করেছেন ১,৭৪,৩৯৯ জন।
পর পর ২৫ দিন নতুন করে সংক্রমিতের থেকে সুস্থ হয়ে ওঠার সংখ্যা বেশী।
কোভিড মুক্ত হওয়ার বেড়ে হয়েছে হার ৯৩.৯৪%।
সাপ্তাহিক সংক্রমিতের হার বর্তমানে ৬.২১%।
পরপর ১৪ দিন দৈনিক সংক্রমিতের হার ১০%র কম౼৬.৩৪%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৩৬.৬ কোটি।
দেশজুড়ে টিকাকরণ অভিযানে এ পর্যন্ত ২৩ কোট ২৭ লক্ষ টিকা দেওয়া হয়েছে।
CG/CB/
(
প্রধানমন্ত্রীরদপ্তর
রাষ্ট্রসংঘের সাধারণ পরিষদে প্রধানমন্ত্রী ভাষণ
নয়াদিল্লী, ২২ সেপ্টেম্বর, ২০২০
মাননীয় সাধারণ পরিষদের সভাপতি, মিঃ ভোলকান ওজির, সুধীবৃন্দ, ভদ্রমহোদয়া এবং ভদ্রমহোদয়গণ, নমস্কার!
৭৫ বছর আগে যুদ্ধের ভয়াবহতা থেকে নতুন এক আশার সঞ্চার হয়েছিল। মানবতার ইতিহাসে সমগ্র বিশ্বের জন্য একটি প্রতিষ্ঠান গড়ে তোলা হয়েছিল। রাষ্ট্রসংঘের সনদের প্রতিষ্ঠাতা স্বাক্ষরকারী হিসেবে ভারত সেই মহান উদ্দেশ্যের অংশীদার ছিল। এর মধ্য দিয়ে ভারতের নিজস্ব দর্শন ‘বসুধৈব কুটুম্বকম’ প্রতিফলিত হয়েছিল- যার অর্থ সকলে একই পরিবারের সদস্য।
রাষ্ট্রসংঘের জন্য আমাদের বিশ্ব আজকে এতো ভালো অবস্থায় রয়েছে। রাষ্ট্রসংঘের পতাকাকে যাঁরা শান্তি এবং উন্নয়নের জন্য বহন করেছেন তাঁদের সবাইকে আমরা শ্রদ্ধা জানাই। রাষ্ট্রসংঘের শান্তিরক্ষী বাহিনীও এর অন্তর্ভুক্ত, ভারত যার প্রথম সারির অংশীদার।
যদিও অনেক কিছু অর্জিত হয়েছে কিন্তু আসল লক্ষ্য এখনও পূরণ হওয়া বাকি আছে। সুদূর প্রসারী যে ঘোষণা আজ আমরা গ্রহণ করেছি তার মধ্যে দিয়ে আরও অনেক কাজ যে বাকি রয়েছে, সেটিই স্বীকৃত হয় : সংঘাত বন্ধ করা, উন্নয়ন নিশ্চিত করা, জলবায়ু পরিবর্তনের সমস্যার সমাধান করা, অসাম্য দূর করা এবং ডিজিটাল প্রযুক্তির ব্যবহার বাড়ানো। এই ঘোষণা রাষ্ট্রসংঘের সংস্কারের চাহিদাকে স্বীকৃতি দিচ্ছে।
পুরনো কাঠামোর ওপর দাঁড়িয়ে আমরা আজকের চ্যালেঞ্জগুলি মোকাবিলা করতে পারিনা। সর্বাঙ্গীন সংস্কার ছাড়া রাষ্ট্রসংঘ আজ আস্থার সংকটে ভুগছে। পরস্পরের সঙ্গে যুক্ত আজকের এই পৃথিবীতে আমাদের বহুপাক্ষিক সংস্কারের প্রয়োজন : যেটি বর্তমান বাস্তবতার প্রতিফলন ; সংশ্লিষ্ট সকলের বক্তব্য শোনার সুযোগ দেওয়া প্রয়োজন ; সমসাময়িক চ্যালেঞ্জগুলির সমাধানের প্রয়োজন ; এবং মানব কল্যাণের দিকে নজর দিতে হবে।
এই লক্ষ্যে ভারত অন্য সমস্ত রাষ্ট্রের সঙ্গে একযোগে কাজ করার বিষয়ে আগ্রহী।
ধন্যবাদ।
নমস্কার !
(CG/CB/NS
প্রধানমন্ত্রীরদপ্তর
ডাঃ তেহেমটন উডওয়াডিয়া-র প্রয়াণে প্রধানমন্ত্রীর শোক প্রকাশ
নয়াদিল্লি, ০৭ জানুয়ারি, ২০২৩
প্রধানমন্ত্রী শ্রী নরেন্দ্র মোদী ডাঃ তেহেমটন উডওয়াডিয়া-র প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন;
“চিকিৎসা জগতে ডাঃ তেহেমটন উডওয়াডিয়া-র অবদান চিরস্মরণীয় হয়ে থাকবে। তাঁর উদ্ভাবনী মানসিকতা এবং চিকিৎসার সময় প্রচলিত পদ্ধতির বাইরে গিয়ে রোগীকে সুস্থ করার উদ্যোগের জন্য তিনি সর্বজনশ্রদ্ধেয়। তাঁর প্রয়াণে আমি মর্মাহত। ডাঃ উডওয়াডিয়া-র পরিবার-পরিজন এবং গুণমুগ্ধদের সমবেদনা জানাই। তাঁর আত্মার শান্তি কামনা করি।”
PG/CB/NS
(
স্বাস্থ্যওপরিবারকল্যাণমন্ত্রক
কোভিড-১৯ বিষয়ে সর্বশেষ তথ্য
নতুন দিল্লি, ১৩ মে, ২০২২
দেশব্যাপী টিকাকরণ অভিযানের আওতায় এপর্যন্ত ১৯০ কোটি ৯৯ লক্ষের বেশি টিকার ডোজ দেওয়া হয়েছে
ভারতে বর্তমানে চিকিৎসাধীন রোগীর সংখ্যা ১৮ হাজার ৬০৪
মোট করোনা রোগীর ০.০৪ শতাংশ উপসর্গযুক্ত
করোনা থেকে সুস্থতার হার ৯৮.৭৪ শতাংশ
গত ২৪ ঘণ্টায় করোনা থেকে সুস্থ হয়েছেন ৩ হাজার ২৯৫ জন। এই নিয়ে মোট করোনামুক্ত মানুষের সংখ্যা হল ৪ কোটি ২৫ লক্ষ ৭৩ হাজার ৪৬০
নতুন করে গত ২৪ ঘণ্টায় করোনা আক্রান্ত হয়েছেন ২ হাজার ৮৪১ জন
দৈনিক সংক্রমণের হার ০.৫৮ শতাংশ
সাপ্তাহিক সংক্রমণের হার ০.৬৯ শতাংশ
২৪ ঘণ্টায় ৪ লক্ষ ৮৬ হাজার ৬২৮টি নমুনা পরীক্ষা করা হয়েছে। এই নিয়ে এপর্যন্ত মোট ৮৪ কোটি ২৯ লক্ষ নমুনা পরীক্ষা করা হয়েছে
CG/SS/SKD/
(Visitor Counter : 60
প্রধানমন্ত্রীরদপ্তর
প্রধানমন্ত্রী জি৭ শীর্ষ সম্মেলনের দ্বিতীয় দিনে দুটি অধিবেশনে যোগ দিয়েছেন
নতুন দিল্লি, ১৩ই জুন, ২০২১
প্রধানমন্ত্রী শ্রী নরেন্দ্র মোদী, জি৭ শীর্ষ সম্মেলনে আউটরিচ অধিবেশনের দ্বিতীয় দিনে – “মুক্ত সমাজ ও অর্থনীতি আবারও একসঙ্গে গড়ে তুলবো” এবং “জলবায়ু ও প্রকৃতির সবুজায়ন ঘটাবো” শীর্ষক দুটি আলোচনায় যোগ দিয়েছেন।
মুক্ত সমাজ শীর্ষক আলোচনায় শ্রী মোদী প্রধান বক্তা হিসেবে জানান, ভারতীয় সভ্যতায় গণতন্ত্র এবং স্বাধীনতা অবিচ্ছেদ্য অঙ্গ। মুক্ত সমাজের বিষয়ে বিভিন্ন নেতৃবৃন্দের সঙ্গে তিনিও সাইবার জগতের নিরাপত্তাহীনতা এবং ভুল তথ্য প্রচারের প্রসঙ্গে উদ্বেগ প্রকাশ করেছেন। সাইবার জগতের মাধ্যমে গণতান্ত্রিক মূল্যবোধকে এগিয়ে নিয়ে যাওয়ার কাজে ব্যবহার করার উপর গুরুত্ব দিয়ে তিনি বলেছেন, এর অপব্যবহার করলে চলবে না। বিশ্বের কোনো কোনো প্রতিষ্ঠানের অগণতান্ত্রিক ও অসাম্য নীতি অনুসরণ করে পরিচালনার দিকটির কথা উল্লেখ করে প্রধানমন্ত্রী, মুক্ত সমাজে বহুপাক্ষিক ব্যবস্থাপনার সংস্কারকে সব থেকে ভালো অঙ্গীকার বলে মন্তব্য করেছেন। বৈঠকের শেষে নেতৃবৃন্দ একটি মুক্ত সামাজিক ব্যবস্থা গ্রহণের কথা বলেছেন।
জলবায়ু পরিবর্তন শীর্ষক আলোচনায় প্রধানমন্ত্রী বলেছেন, এই গ্রহের জলবায়ু, জীববৈচিত্র এবং মহাসাগর রক্ষা করতে হলে দেশগুলির একক উদ্যোগে সেটি সম্ভব নয়। তিনি জলবায়ু পরিবর্তন সংক্রান্ত সমস্যার সমাধানের জন্য সমষ্টিগত উদ্যোগের আহ্বান জানিয়েছেন। জলবায়ু পরিবর্তন রোধে ভারতের দৃঢ় অঙ্গীকারের কথা উল্লেখ করে প্রধানমন্ত্রী, ২০৩০ সালের মধ্যে ভারতীয় রেলের কার্বন নিঃসরণ সম্পূর্ণ বন্ধ করার প্রতিশ্রুতির কথা জানিয়েছেন। প্যারিস চুক্তির বাস্তবায়নে যে অঙ্গীকার করা হয়েছে, জি২০ গোষ্ঠীভুক্ত দেশগুলির মধ্যে ভারতই একমাত্র সঠিক পথে এগোচ্ছে। তিনি দুটি বৃহৎ আন্তর্জাতিক উদ্যোগে ভারতের ভূমিকার কথা উল্লেখ করেছেন। এগুলি হল – সিডিআরআই এবং আন্তর্জাতিক সৌর জোট। জলবায়ুর পরিবর্তন রোধে আরো বেশি আর্থিক সহায়তার প্রয়োজনীয়তার ওপর গুরুত্ব দিয়ে প্রধানমন্ত্রী উন্নয়নশীল দেশগুলির জন্য একটি সমষ্টিগত উদ্যোগের উপর গুরুত্ব দিয়েছেন। জলবায়ু পরিবর্তন সমস্যার সমাধানের জন্য় একটি সর্বাঙ্গীন উদ্যোগ গ্রহণ করতে হবে। যার সাহায্যে এই সমস্যাগুলির প্রশমন, এর জন্য প্রয়োজনীয় ব্যবস্থা গ্রহণ, প্রযুক্তি হস্তান্তর, সাম্য এবং জীবনযাত্রার পরিবর্তন ঘটাতে হবে।
মুক্ত ও গণতান্ত্রিক সমাজ এবং অর্থনীতিতে স্বাস্থ্য, জলবায়ু পরিবর্তন ও অর্থনীতির পুনরুদ্ধারের মতো আন্তর্জাতিক সমস্যাগুলির মোকাবিলা করতে সহমর্মিতা ও ঐক্যের ওপর গুরুত্ব দিয়ে প্রধানমন্ত্রী যে বক্তব্য পেশ করেন, তা সম্মেলনে অংশগ্রহণকারী নেতৃবৃন্দের কাছে সমাদৃত হয়েছে।
CG/CB/SFS
(Visitor Counter : 200
প্রধানমন্ত্রীরদপ্তর
এশিয়ান গেমস-এ টেনিসে পুরুষদের ডবলস-এ রৌপ্য পদক জয়ে প্রধানমন্ত্রীর হর্ষ প্রকাশ
নয়াদিল্লি, ২৯ সেপ্টেম্বর ২০২৩
প্রধানমন্ত্রী শ্রী নরেন্দ্র মোদী হাংঝাউ এশিয়ান গেমস-এ টেনিসে পুরুষদের ডবলস-এ রৌপ্য পদক জয়ের জন্য রামকুমার রামানাথন এবং সাকেত মাইনেনিকে অভিনন্দন জানিয়েছেন।
এক্স হ্যান্ডেলে প্রধানমন্ত্রী বলেছেন :
“দারুণ খবর। আমাদের টেনিস খেলোয়াড়দের ধন্যবাদ। টেনিসে পুরুষদের ডবলস-এ এশিয়ান গেমস-এ রৌপ্য পদক জেতায় রামকুমার রামানাথন এবং সাকেত মাইনেনিকে অভিনন্দন। তাঁদের অসাধারণ দলগত প্রয়াস সবাইকে অবাক করেছে। আগামীদিনে তাঁদের যাবতীয় প্রয়াসের জন্য অগ্রিম শুভেচ্ছা রইল।”
(PG/AB/DM/
কেন্দ্রীয়মন্ত্রিসভা
মহাকাশ ক্ষেত্রে ঐতিহাসিক সংস্কারের উদ্যোগ
নয়াদিল্লি, ২৪ জুন, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে মহাকাশ ক্ষেত্রের বেসরকারি প্রতিষ্ঠানের অংশগ্রহণকে উৎসাহিত করতে সুদূরপ্রসারী এক সংস্কার কর্মসূচিতে অনুমোদন দেওয়া হয়েছে। ভারতকে আত্মনির্ভর করে তোলা এবং উন্নত প্রযুক্তির কেন্দ্রস্থল হিসেবে গড়ে তোলার জন্য প্রধানমন্ত্রীর দীর্ঘমেয়াদী স্বপ্ন পূরণ এই সিদ্ধান্তের ফলে বাস্তবায়িত হবে।
মহাকাশ ক্ষেত্রে পৃথিবীতে যেকটি দেশ উন্নত প্রযুক্তি ব্যবহার করছে, ভারত তার মধ্যে অন্যতম। প্রস্তাবিত সংস্কারগুলির ফলে, এই ক্ষেত্রে নতুন উৎসাহ ও উদ্দীপনার সঞ্চার হবে। এর ফলে, দেশ মহাকাশ ক্ষেত্রে আরও অগ্রসর হবে। এই সংস্কারের মাধ্যমে সংশ্লিষ্ট ক্ষেত্রে গতি সঞ্চারের পাশাপাশি, আন্তর্জাতিক মহাকাশ অর্থনীতিতে ভারতীয় শিল্প সংস্থাগুলি গুরুত্বপূর্ণ ভূমিকা নিতে পারবে। এর মধ্য দিয়ে প্রযুক্তি ক্ষেত্রে প্রচুর কর্মসংস্থানের সুযোগ সৃষ্টি হবে এবং ভারত আন্তর্জাতিক স্তরে প্রযুক্তির ভর কেন্দ্রে পরিণত হবে।
প্রযুক্তির অগ্রগতিতে এবং আমাদের শিল্প বিকাশে মহাকাশ ক্ষেত্র গুরুত্বপূর্ণ অনুঘটকের ভূমিকা পালন করতে পারে। প্রস্তাবিত এই সংস্কারের মাধ্যমে মহাকাশের বিভিন্ন সম্পদ এবং কর্মসূচির মাধ্যমে আর্থ-সামাজিক ক্ষেত্রে উন্নতি ঘটবে। ইন্ডিয়ান ন্যাশনাল স্পেস প্রোমোশন অ্যান্ড অথরাইজেশন সেন্টার  নামে নতুন যে সংস্থাটি তৈরি হয়েছে, তার মাধ্যমে ভারতীয় মহাকাশ পরিকাঠামোয় বেসরকারি সংস্থাগুলি অংশ নিতে পারবে। রাষ্ট্রায়ত্ত সংস্থা নিউ স্পেস ইন্ডিয়া লিমিটেড মহাকাশের বিভিন্ন কর্মতৎপরতাকে সরবরাহ-কেন্দ্রিক কর্মকান্ডের পরিবর্তে চাহিদা-নির্ভর কর্মকান্ডে পরিণত করেছে। এর ফলে, আমাদের মহাকাশের সম্পদ সর্বোচ্চ পরিমাণে ব্যবহৃত হবে।
এই সংস্কারের ফলে, ইসরো আরও গবেষণা ও উন্নয়নমূলক কাজে, নতুন প্রযুক্তি উদ্ভাবনে এবং মহাকাশে নভঃচারী পাঠানো সহ অন্যান্য অভিযানে নিয়োজিত হবে। এই সংস্কারের ফলে মহাকাশের বিভিন্ন প্রকল্পে বেসরকারি সংস্থাগুলিও অংশ নিতে পারবে।
(CG/CB/SB
রেলমন্ত্রক
ভুবনেশ্বর – নতুন দিল্লি দূরন্ত এক্সপ্রেস আদ্রায় ১০ মিনিটের পরিবর্তে ৫ মিনিট থামবে
নয়াদিল্লি, ৩০ অক্টোবর, ২০১৯
ভুবনেশ্বর – নতুন দিল্লি দূরন্ত এক্সপ্রেস যাত্রাপথে আদ্রা স্টেশনে বর্তমানে ১০ মিনিটের পরিবর্তে ৫ মিনিট থামবে বলে সিদ্ধান্ত হয়েছে। আজ থেকেই এই সিদ্ধান্ত কার্যকর হচ্ছে। নতুন দিল্লিগামী এই দূরন্ত এক্সপ্রেস ট্রেনটি  আদ্রায় দুপুর ২টো ৫৫ মিনিট থেকে ৩টে অবধি এবং ফিরতি পথে ট্রেনটি  ভোর ৩টে ৪৫ থেকে ৩টে ৫০ মিনিট পর্যন্ত থামবে। দক্ষিণ-পূর্ব রেলের এক প্রেস বিবৃতিতে একথা জানানো হয়েছে।
CG/BD/SB
(Visitor Counter : 14
প্রধানমন্ত্রীরদপ্তর
সিমলায় স্যানিটারি ন্যাপকিন প্ল্যান্ট উদ্যোগের প্রশংসা করলেন প্রধানমন্ত্রী
নয়াদিল্লি, ২২ এপ্রিল, ২০২৩
প্রধানমন্ত্রী শ্রী নরেন্দ্র মোদী বলেছেন, সিমলার স্যানিটারি ন্যাপকিন প্ল্যান্ট মহিলাদের ক্ষমতায়ণের পাশাপাশি স্বাস্থ্য ও কর্মসংস্থানের প্রশ্নেও সহায়ক হবে। সাংসদ সুরেশ কাশ্যপের একটি ট্যুইটের প্রতিক্রিয়ায় প্রধানমন্ত্রী এই মন্তব্য করেছেন। সাংসদ সুরেশ কাশ্যপের একটি ট্যুইটের প্রতিক্রিয়ায় প্রধানমন্ত্রী বলেছেন।
“সিমলার স্যানিটারি ন্যাপকিন প্ল্যান্ট মহিলাদের ক্ষমতায়ণের প্রশ্নে এক গুরুত্বপূর্ণ পদক্ষেপ। আরও আনন্দের কথা যে এই উদ্যোগ তাদের স্বাস্থ্য এবং জীবিকার ক্ষেত্রও ইতিবাচক প্রভাব ফেলবে।”
PG/AC/NS
(
প্রতিরক্ষামন্ত্রক
৮৯ তম বিমান বাহিনী দিবস : বিমান প্রদর্শনী
নতুন দিল্লি, ২৯ সেপ্টেম্বর, ২০২১
ভারতীয় বিমান বাহিনী আগামী ৮ অক্টোবর গর্বের সঙ্গে ৮৯ তম বিমান বাহিনী দিবস উদযাপন করতে চলেছে। এই উপলক্ষে গাজিয়াবাদের হিন্দন বিমান বাহিনী ঘাঁটিতে এই উৎসব দিবস উদযাপন ও কুচকাওয়াজের আয়োজন করা হয়েছে। এছাড়াও এই অনুষ্ঠানে বিভিন্ন বিমান আকাশে নানান কৌশল প্রদর্শনীতে অংশ নেবে। বিমান বাহিনীর এই প্রদর্শনীর জন্য আগামী পয়লা অক্টোবর শুক্রবার থেকে অনুশীলন শুরু হবে।
এএন-৩২ বিমানের মাধ্যমে আকাশ পথে বিখ্যাত ‘আকাশ গঙ্গা’ বাহিনীর পতাকা বহনের মধ্যে দিয়ে সকাল ৮টায় এই প্রদর্শনী শুরু হবে।
ফ্লাইপাস্টে ঐতিহ্যশালী বিমান, আধুনিক পরিবহণকারী বিমান এবং সামনের সারির যুদ্ধ বিমান অংশ নেবে। বিমান বাহিনীর প্রদর্শনীর মধ্যে দিয়ে সকাল ১০টা ৫২ মিনিটে এই অনুষ্ঠানের সমাপ্তি হবে।
CG/SS/SKD/
(Visitor Counter : 140
প্রধানমন্ত্রীরদপ্তর
প্রধানমন্ত্রী ব্যাঘ্র সংরক্ষণের গুরুত্ব নিয়ে টাইমস অফ ইন্ডিয়া গোষ্ঠীর উদ্যোগের প্রশংসা করেছেন
নয়াদিল্লি, ১ জুন, ২০২৩
প্রধানমন্ত্রী শ্রী নরেন্দ্র মোদী ব্যাঘ্র সংরক্ষণের গুরুত্ব নিয়ে টাইমস অফ ইন্ডিয়া গোষ্ঠীর ইতিবাচক উদ্যোগের প্রশংসা করেছেন। শ্রী মোদী টাইমস অফ ইন্ডিয়া গোষ্ঠীর ‘টাইগার অ্যান্থেম’-এর একটি ভিডিও সকলের সঙ্গে ভাগ করে নিয়েছেন।
প্রধানমন্ত্রী তাঁর ট্যুইটে বলেন :
“ব্যাঘ্র সংরক্ষণের গুরুত্ব সম্পর্কে @timesofindia গোষ্ঠী যে প্রচার চালাচ্ছে তা অত্যন্ত ভালো। আমাদের দেশের জনগণ, যাঁরা এই ক্ষেত্রে প্রশংসনীয় উদ্যোগ গ্রহণ করেছেন, তাঁদের অসংখ্য ধন্যবাদ।”
CG/PM/DM/
(
বিজ্ঞানওপ্রযুক্তিমন্ত্রক
ভবনগুলিতে বিদ্যুৎ সাশ্রয়ী শীতাতপ ব্যবস্থার প্রসারে স্বদেশমার্ট অ্যান্ড রেডিয়েন্ট কুলিং প্রযুক্তি
নয়াদিল্লি, ০৫ অগাস্ট, ২০২০
ভারতীয় ভবন নির্মাণ ক্ষেত্র বিদ্যুৎ সাশ্রয়ের গুরুত্বের বিষয়টি ইতিমধ্যেই উপলব্ধি করেছে। তথাপি, বিদ্যুৎ সাশ্রয়ী বিভিন্ন পদ্ধতি এখনও পর্যন্ত নির্মাণ শিল্পে সেভাবে সদ্ব্যবহার করা হয়নি। আধুনিক, কার্যকরি, শেডিং ডিভাইসগুলি ভারতের বিভিন্ন জলবায়ু এলাকায় ঘরের তাপমাত্রা নিয়ন্ত্রণে সাহায্য করে। তাপমাত্রা নিয়ন্ত্রণের কাজে শক্তি সাশ্রয়ী প্রযুক্তিসম্পন্ন এয়ার কন্ডিশনারগুলি গুরুত্বপূর্ণ ভূমিকা পালন করতে পারে। তীব্র দাবদাহের মতো পরিস্থিতিতে শক্তি সাশ্রয়ী প্রযুক্তিগুলির প্রয়োগে ভালো সুফল মিলেছে।
দ্য এনার্জি অ্যান্ড রিসোর্স ইন্সটিটিউট কেন্দ্রীয় সরকারের বিজ্ঞান ও প্রযুক্তি দপ্তরের সঙ্গে সহযোগিতায় সাধারণ বাসগৃহ এবং বাণিজ্যিক ভবনগুলিতে এক অভিনব শেডিং সলিউশন অর্থাৎ ছায়া দেওয়ার পদ্ধতি উদ্ভাবন করেছে। এই শেডিং ব্যবস্থার নাম দেওয়া হয়েছে স্বদেশমার্ট। ছায়া সৃষ্টিকারী এই ব্যবস্থা ঘরের ভেতরে তাপমাত্রা নিয়ন্ত্রণে যেমন সহায়ক হবে, তেমনই এয়ার কন্ডিশনার ব্যবহার করলে যে পরিমাণ বিদ্যুৎ খরচ হয়, তা সাশ্রয়েও সাহায্য করবে। উদাহরণ হিসাবে বলা যায় – স্বদেশমার্ট ব্যবস্থায় বাড়ির বাইরের দিকে ছায়ার ব্যবস্থা করে কক্ষের ভেতরে তাপমাত্রা কম রাখতে সাহায্য করবে। এর ফলে, কক্ষের ভেতরের তাপমাত্রা নিয়ন্ত্রণে এয়ার কন্ডিশনারগুলির সময় কম লাগবে এবং স্বাভাবিকভাবেই বিদ্যুৎ সাশ্রয় হবে।
আধুনিক ভবনগুলিতে শেডিং ডিভাইস খুব প্রচলিত নয়। এ ধরনের ব্যবস্থা অধিকাংশ ক্ষেত্রেই বাড়ির ভেতরের দেওয়ালে শোভা পায়। এমনকি, অধিকাংশ ক্ষেত্রেই শেডিং ব্যবস্থা বাড়ির ভেতরে স্থায়ীভাবে বানানো হয়। তাই, এ ধরনের ব্যবস্থার রক্ষণা-বেক্ষণ, নোংরা পরিষ্কার প্রভৃতি ক্ষেত্রে চ্যালেঞ্জ তৈরি করে। পক্ষান্তরে, স্বদেশমার্ট এমনভাবে বাড়ির বাইরের দিকে বসানো হবে, যা সূর্যের অবস্থানের ওপর নির্ভর করে নিজে থেকেই বাড়ির বাইরের অংশে যেখানে রোদ পড়বে, সেখানে ছায়া দেবে।
স্বদেশমার্ট ব্যবস্থাটি ধীরে ধীরে বাণিজ্যিকীকরণ করা হচ্ছে। ভারতের যে সমস্ত এলাকায় সূর্যের কিরণ তুলনামূলক কম, সেখানে বাড়ির ভেতরে তাপমাত্রা নিয়ন্ত্রণে এয়ার কন্ডিশনারের পরিবর্তে এক বিকল্প ও সুলভ মাধ্যম হিসাবে স্বদেশমার্ট ব্যবস্থাকে জনপ্রিয় করে তোলার কাজ চলছে। এই ব্যবস্থা প্রয়োগ করা হলে বাড়ির ভেতরে প্রাকৃতিক আলোর পরিমাণ বাড়বে। অন্যদিকে, কক্ষের ভেতরের তাপমাত্রা কমানো সম্ভব হবে। স্বাভাবিকভাবেই, বাড়ির বাসিন্দাদের ক্ষেত্রে এ ধরনের বাতাবরণ অনেক বেশি স্বাচ্ছন্দ্যদায়ক ও স্বাস্থ্যকর হয়ে উঠবে।
আন্তর্জাতিক বাজারে অনেক ধরনের শেডিং ডিভাইস রয়েছে। অবশ্য, স্বদেশমার্ট পদ্ধতি যেহেতু ভারতের নিজস্ব ব্যবস্থা, তাই এটি বিদ্যুৎ সাশ্রয়ের দিক থেকে অনেক বেশি অর্থ সাশ্রয়ের মাধ্যম। স্বাভাবিকভাবেই, বিদ্যুৎ সাশ্রয়ের দিক থেকে স্বদেশমার্ট ব্যবস্থা অনেক বেশি কার্যকরি হয়ে উঠতে পারে। রেডিয়েন্টকুলিং প্রযুক্তির ফলে রেডিয়েন্ট হিট ট্রান্সফারের মাধ্যমে বাড়ির ভেতরে তাপমাত্রা নিয়ন্ত্রণ করা যাবে। এমনকি, এই ব্যবস্থা এয়ার কন্ডিশনারের তুলনায় অনেক বেশি স্বাচ্ছন্দ্য দেবে। বর্তমানে রেডিয়েন্ট কুলিং পদ্ধতি এক কার্যকরি বিদ্যুৎ সাশ্রয়ী মাধ্যম হিসাবে বাণিজ্যিক ভবনগুলিতে কাজে লাগানো হচ্ছে। এমনকি, ন্যাশনাল বিল্ডিং কোড সংক্রান্ত নীতি-নির্দেশিকায় রেডিয়েন্ট কুলিং পদ্ধতিটিকে সামিল করার উদ্যোগ নেওয়া হচ্ছে। এই পদ্ধতি কার্যকর হলে ৬০-৭০ শতাংশ পর্যন্ত বিদ্যুৎ সাশ্রয় হবে।
(CG/BD/SB
প্রধানমন্ত্রীরদপ্তর
১১ এবং ১২ই জানুয়ারি প্রধানমন্ত্রীর দু’দিনের সরকারি কলকাতা সফর
ঐতিহ্যবাহী চারটি ভবনের সংস্কারের পর জাতিকে উৎসর্গীকরণ
কলকাতা পোর্টা ট্রাস্টের অবসরপ্রাপ্ত এবং কর্মরত শ্রমিকদের অবসরকালীন ভাতার চাহিদা পূরণ
পোর্ট ট্রাস্টের দুই শতায়ু অবসরপ্রাপ্ত কর্মীকে সংবর্ধনা
নয়াদিল্লি, ১০ জানুয়ারি, ২০২০
প্রধানমন্ত্রী শ্রী নরেন্দ্র মোদী ১১ এবং ১২ই জানুয়ারি দু’দিনের সরকারি সফরে কলকাতায় আসছেন।
ঐতিহ্যবাহী ভবনগুলিকে জাতির উদ্দেশে উৎসর্গীকরণ
প্রধানমন্ত্রী ১১ তারিখ কলকাতার চারটি ঐতিহ্যবাহী ভবন সংস্কারের পর সেগুলি জাতির উদ্দেশে উৎসর্গ করবেন।
এগুলি হ’ল – ওল্ড কারেন্সি বিল্ডিং, বেলভেডিয়ার হাউস, মেটকাফে হাউস, এবং ভিক্টোরিয়া মেমোরিয়াল হল। কেন্দ্রীয় সংস্কৃতি দপ্তর এই চারটি ঐতিহ্যশালী গ্যালারির সংস্কার করেছে এবং পুরনো গ্যালারিগুলির প্রদর্শনীগুলিকে নতুনভাবে সাজিয়েছে।
প্রধানমন্ত্রী শ্রী নরেন্দ্র মোদীর নির্দেশ অনুসারে সংস্কৃতি দপ্তর দেশের বিভিন্ন মহানগরীর ঐতিহ্যবাহী ভবনগুলিতে সাংস্কৃতিক পরিমন্ডল গড়ে তুলেছে। এই প্রকল্পে কলকাতা, দিল্লি, মুম্বাই, আমেদাবাদ এবং বারাণসীর ভবনগুলিকে নিয়ে কাজ শুরু হয়েছে।
কলকাতা পোর্ট ট্রাস্ট -র সার্ধশতবার্ষিকী উদযাপন
কলকাতা পোর্ট ট্রাস্টের ১১ ও ১২ তারিখ সার্ধশতবার্ষিকী উদযাপনে প্রধানমন্ত্রী যোগ দেবেন।
পোর্ট ট্রাস্টের অবসরপ্রাপ্ত এবং কর্মরত কর্মীদের অবসরকালীন ভাতা তহবিলে অর্থের ঘাটতি মেটাতে শ্রী মোদী ৫০১ কোটি টাকার একটি চেক তুলে দেবেন।
এই অনুষ্ঠানকে আরও স্মরণীয় করে তুলতে প্রধানমন্ত্রী কলকাতা পোর্ট ট্রাস্টের দুই প্রবীণতম অবসরপ্রাপ্ত কর্মী শ্রী নাগিনা ভগৎ  এবং শ্রী নরেশ চন্দ্র চক্রবর্তীকে  সংবর্ধনা দেবেন।
শ্রী মোদী এই উপলক্ষে বন্দর সঙ্গীতের সূচনা করবেন।
প্রধানমন্ত্রী বন্দরের মূল জেটিতে সার্ধশতবার্ষিকী উদযাপন উপলক্ষে একটি ফলকের আবরণ উন্মোচন করবেন।
শ্রী মোদী নেতাজী সুভাষ ড্রাই ডকটির আধুনিকীকরণের পর কোচিন – কলকাতা জাহাজ মেরামত ইউনিটটির উদ্বোধন করবেন।
কেওপিটি-তে পণ্য পরিবহণে গতি আনতে এবং সময় বাঁচাতে প্রধানমন্ত্রী ফুল রেক হ্যান্ডলিং ফেসিলিটির উদ্বোধন করবেন ও কলকাতা ডক – এ আধুনিক রেল পরিকাঠামো জাতির উদ্দেশে উৎসর্গ করবেন।
শ্রী মোদী কেওপিটি-র হলদিয়া ডক কমপ্লেক্সে ৩ নম্বর বার্থে যান্ত্রিক পদ্ধতিতে পণ্য পরিবহণের এবং নদী তীরের উন্নয়ন কর্মসূচির সূচনা করবেন।
অখিল ভারতীয় বনবাসী কল্যাণ আশ্রমের স্বীকৃত সুন্দরবনের গোসাবার পূর্বাঞ্চল কল্যাণ আশ্রমের কৌশল বিকাশ কেন্দ্র এবং প্রীতিলতা ছাত্রী আবাসের উদ্বোধনও করবেন প্রধানমন্ত্রী। কেওপিটি-র এই প্রকল্পটিতে ২০০ জন উপজাতি ছাত্রী উপকৃত হবেন।
CG/CB/SB
(Visitor Counter : 81